**Bursa Hungarica Felsőoktatási Önkormányzati Ösztöndíj pályázat – 2023**

Dabronc Község Önkormányzata az Emberi Erőforrások Minisztériumával együttműködve kiírja a Bursa Hungarica Felsőoktatási Önkormányzati Ösztöndíjpályázat „A” típusát felsőoktatási hallgatók számára a 2022/2023. tanév második és 2023/2024. tanév első félévére vonatkozóan, valamint „B” típusát felsőoktatási tanulmányokat kezdeni kívánó fiatalok számára.

A pályázat benyújtásának részletes feltételeit, a csatolandó mellékletek meghatározásával együtt az „A” típusú és „B” típusú pályázati kiírás tartalmazza, amely az alábbiakban, illetve Dabronc község honlapján <http://www.dabronc.hu> valamint a Gógánfai Közös Önkormányzati Hivatal honlapján <http://goganfaikoh.hu> oldalon is megtalálható.

A pályázat beadásához a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) pályázói regisztráció szükséges, melynek elérése: <https://bursa.emet.hu/paly/palybelep.aspx> . A regisztrációt követően lehetséges a pályázati adatok feltöltése a csatlakozott önkormányzatok pályázói részére. A személyes és pályázati adatok feltöltését követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül.

A benyújtott pályázatok befogadását az önkormányzatnak az EPER-Bursa rendszerben igazolnia szükséges. a nem befogadott pályázatok a bírálatban nem vesznek részt.

A pályázat rögzítésének és az önkormányzatokhoz – papír alapon - történő benyújtásának határideje:

**2022. november 3.**

**Az „A” és „B” típusú pályázati kiírások az alábbiakban olvashatók:**

[A típusú pályázat](file:///S:\Dokumentumok\Dokumentumok\Bursa%202020\Dabronc\Pályázati%20kiírás%20A%202020%20Dabronc.docx)

[B típusú pályázat](file:///S:\Dokumentumok\Dokumentumok\Bursa%202020\Dabronc\Pályázati%20kiírás%20B%202020%20Da.docx)

[A pályázat kötelező mellékletei](file:///S:\Dokumentumok\Dokumentumok\Bursa%202020\Dabronc\A%20pályázat%20kötelező%20mellékletei.docx)

Dabronc, 2022. október 4.

Dabronc Község Önkormányzat

Képviselő-testülete